**TELPU NOMAS LĪGUMS Nr.\_\_\_\_\_\_\_\_**

**Rīgā, 2018. gada \_\_\_ . \_\_\_\_\_\_\_\_\_\_\_\_\_**

**Rīgas Tehniskā universitāte,** turpmāk – RTU, izglītības iestādes reģistrācijas Nr. 3341000709, vienotais reģ. Nr. 90000068977, tās finanšu prorektora Ingara Eriņa personā, kurš rīkojas, pamatojoties uz RTU 24.03.2015. rīkojumu Nr. 01000-1.1/66 “Par paraksta tiesībām saistībā ar RTU nekustamo īpašumu pārvaldīšanu”, turpmāk arī – **IZNOMĀTĀJS**, no vienas puses, un

**\_\_\_\_\_\_\_\_\_\_\_\_\_\_,** vienotais reģistrācijas Nr.\_\_\_\_\_\_\_\_\_\_\_\_ turpmāk – **NOMNIEKS**, \_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš rīkojas saskaņā ar \_\_\_\_\_\_\_\_\_\_, no otras puses,

turpmāk abi kopā un atsevišķi saukti – Puse vai Puses, noslēdz līgumu, turpmāk – Līgums, par sekojošo:

1. **LĪGUMA PRIEKŠMETS**
   1. IZNOMĀTĀJS nodod, bet NOMNIEKS pieņem nomā par maksu:
      1. daļu no septiņu stāvu ēkas **Skolas ielā 11, Rīgā,** ēkaskadastra apzīmējums 0100 020 0114 003, ar kopējo platību 3827.5 kv.m, t.sk. ēkas nedzīvojamās iekštelpas 3722.4 kv.m. platībā un koplietošanas ārtelpas 105.1 kv.m platībā (turpmāk - Ēka), atbilstoši pievienotajam iznomājamo telpu sarakstam (\_\_.pielikums) un Ēkas stāvu plāniem (\_\_.pielikums). Papildus Nomniekam lietošanā tiek nodots pagrabs ar kopējo platību 82.9 kv.m. ēkas kadastra apzīmējums 01000200114002 (turpmāk – Pagrabs) – būves kadastrālās uzmērīšanas lieta (\_\_.pielikums);
      2. Zemes vienības (kadastra apzīmējums 0100 020 0114) daļu ar kopējo platību 483,5 kv.m. (tiks precizēta dabā pie nomas zemes robežu plāna izgatavošanas), uz kuras atrodas Līguma 1.1.1. punktā minētā Ēka un Pagrabs, un kuras robežas noteiktas Līguma \_\_\_.pielikumā norādītajā plānā (turpmāk - Zemes gabals). Ēka, Pagrabs un Zemes gabals viss kopā saukts – Īpašums;
      3. IZNOMĀTĀJS nodod Īpašumu NOMNIEKAM viesnīcas darbības nodrošināšanai, daļēji paredzot dienesta viesnīcas funkciju.
   2. NOMNIEKS apņemas patstāvīgi un uz sava rēķina saņemt visus nepieciešamos saskaņojumus un atļaujas un citus nepieciešamos administratīvos aktus, lai varētu izmantot telpas Līguma 1.1.3.punktā norādītajiem mērķiem.
   3. Ņemot vērā to, ka NOMNIEKS ir ieguvis nomas tiesības uz Īpašumu, kļūstot par izsoles, kas rīkota par īpašuma daļas Skolas ielā 11, Rīgā, nomu, uzvarētāju, NOMNIEKAM ir saistoši visi minētās izsoles noteikumi, kā arī izsoles gaitā sniegtais piedāvājums IZNOMĀTĀJAM.
   4. Īpašuma izmantošanas laikā NOMNIEKAM, Līgumā paredzētajos termiņos ir jāveic ar Īpašuma remontu (renovāciju) un labiekārtošanu saistīti būvdarbi un Puses vienojas, ka NOMNIEKA ieguldījumu apmērs Īpašuma remontā (renovācijā) un labiekārtošanā nebūs mazāks par 500 000 EUR (pieci simti tūkstoši eiro). Puses vienojas, ka Īpašuma remonta (atjaunošanas) būvdarbu projekta dokumentācijas (turpmāk tekstā saukta – Projekta dokumentācija) sagatavošanu un saskaņošanu Latvijas Republikas būvniecību reglamentējošo tiesību aktos noteiktajā kārtībā veic NOMNIEKS.
   5. Īpašumam nepieciešams remonts / atjaunošana un ir veicami šādi uzlabojumi: jumta seguma remonts/nomaiņa; ēkas pārbūve / atjaunošana un pielāgošana viesnīcas un dienesta viesnīcas vajadzībām; ēkas pagrabstāva telpu pārbūve saimniecisko telpu vajadzībām; ēkas pielāgošana vides pieejamības prasībām; ugunsdrošības un evakuācijas prasību īstenošana ēkā; gaismas ķermeņu nomaiņa uz energoefektīviem risinājumiem; ēkas energoefektivitātes rādītāju uzlabošanai nepieciešamo darbu veikšana; ventilācijas, iekšējo inženiertīklu atjaunošana/pārbūve; pagalmu nostiprināšana un remontdarbi to pilnvērtīgai izmantošanai saimnieciskās darbības nodrošināšanai.
2. **MAKSĀJUMU KĀRTĪBA**

2.1. Īpašuma nomas maksu (turpmāk tekstā saukta Nomas maksa) Puses nosaka saskaņā ar Ministru kabineta 2018.gada 20.februāra noteikumiem Nr.97 „Publiskas personas mantas iznomāšanas noteikumi” un ar RTU Senāta 21.11.2016. lēmumu (Senāta sēdes lēmums, protokols Nr.604) apstiprinātās kārtības „RTU piederošā, tās valdījumā vai lietojumā esošā valsts nekustamā īpašuma iznomāšanas kārtība” nosacījumiem un “Par nekustamā īpašuma daļas Skolas ielā 11, Rīgā, nomu” nomas tiesību izsoles rezultātiem. Par līguma 1.1. punktā noteiktā Īpašuma lietošanu NOMNIEKS maksā IZNOMĀTĀJAM:

* + 1. EUR ….. reizi mēnesī par 1 (vienu) kvadrātmetru pēc Īpašuma nodošanas - pieņemšanas akta parakstīšanas brīža (3 mēnešus pēc nomas līguma spēkā stāšanās brīža);
    2. EUR ….. reizi mēnesī par 1 (vienu) kvadrātmetru no brīža, kad būvdarbi ir nodoti ekspluatācijā, bet ne vēlāk kā Līguma 3.6.punktā noteiktajā termiņā, atkarībā no tā kurš nosacījums iestāsies pirmais;
    3. par Zemes gabala lietošanu: saskaņā ar Ministru kabineta 2007.gada 30.oktobra noteikumu Nr.735 „Noteikumi par publiskas personas zemes nomu” 7.2. punktu 1,5% apmērā gadā no Zemes gabala kadastrālās vērtības;
    4. maksa par Pagraba ar kopējo platību 82.9 kv.m. lietošanu, ēkas kadastra apzīmējums 01000200114002, tiek noteikta 0.50 EUR par 1 kv.m. mēnesī pirms investīciju veikšanas un ēkas nodošanas ekspluatācijā un 1.00 EUR par 1 kv.m. mēnesī pēc investīciju veikšanas un ēkas nodošanas ekspluatācijā.
  1. Maksu par iznomātā Īpašuma atkritumu izvešanu Nomnieks maksā attiecīgā pakalpojuma sniedzējam. Par elektroenerģiju, siltuma piegādi, ūdeni un kanalizācijas pakalpojumiem – pēc faktiski patērētā (skaitītāja rādījumi) plus 5% no ikmēneša maksājuma par komunikāciju apkalpošanu – NOMNIEKS maksā IZNOMĀTĀJAM saskaņā ar piesūtītajiem rēķiniem līdz kārtējā mēneša beidzamajam datumam ar pārskaitījumu uz IZNOMĀTĀJA piesūtītajos rēķinos norādīto bankas kontu:
     1. pēc remontdarbu pabeigšanas Puses var vienoties arī par citu Līguma 2.2. punktā noteikto maksāšanas kārtību;
     2. ja NOMNIEKS nav apmaksājis rēķinu par IZNOMĀTĀJAM piegādātajiem komunālajiem pakalpojumiem pilnībā, IZNOMĀTĀJS, brīdinot vienu nedēļu iepriekš, ir tiesīgs pārtraukt IZNOMĀTĀJA komunālo pakalpojumu piegādi iznomātajās telpās. Komunālo pakalpojumu saņemšana tiek atjaunota tikai pēc pilnīgas parāda un komunikāciju atvienošanas - pievienošanas izmaksu segšanas.
  2. Par zemes gabala lietošanu NOMNIEKS maksā nomas maksu reizi gadā līdz katra kalendārā gada 1.martam saskaņā ar IZNOMĀTĀJA sagatavotu rēķinu, kas tiek nosūtīts NOMNIEKAM saskaņā ar Līgumā noteikto rēķinu nosūtīšanas kārtību.
  3. Nomas maksas rēķinus normatīvajos aktos noteiktā kārtībā IZNOMĀTĀJS ir tiesīgs sagatavot un nosūtīt NOMNIEKAM elektroniski. Rēķini ir nosūtāmi uz šādu NOMNIEKA e-pasta adresi: \_\_\_\_\_\_\_\_\_\_\_\_\_\_\_\_. IZNOMĀTĀJS nav atbildīgs, ja norādītā e-pasta adrese nedarbojas, ir anulēta, nepareizi norādīta vai NOMNIEKS nesaglabā saņemto rēķinu kā elektronisko dokumentu.
  4. NOMNIEKS apņemas informēt IZNOMĀTĀJU par grāmatvedības un kontaktinformācijas izmaiņām, nosūtot informāciju uz elektroniskā pasta adresi: [ipasumi@rtu.lv](mailto:ipasumi@rtu.lv).
  5. Papildus līguma 2.2.punktā noteiktajiem maksājumiem NOMNIEKS maksā nekustamā īpašuma nodokli saskaņā ar Rīgas domes izdotajā paziņojumā par nekustamā īpašuma nodokli noteiktajos termiņos, kā arī citus Pušu rakstveidā saskaņotus maksājumus, kas IZNOMĀTAJAM saskaņā ar spēkā esošajiem tiesību aktiem būtu jāmaksā kā Īpašuma īpašniekam par iznomāto Īpašumu. To apmērus IZNOMĀTĀJS norāda nomas maksas rēķinā, pievienojot pie nomas pamatmaksas.
  6. Visi līgumā noteiktie maksājumi tiek uzskatīti par saņemtiem brīdī, kad tie ir ieskaitīti IZNOMĀTĀJA norādītajā bankas norēķinu kontā.
  7. Norēķinos tiek piemērota attiecīgajā periodā spēkā esošā PVN likme. Ja saskaņā ar normatīvajiem aktiem tiek mainīta PVN likme, nomas maksa ar PVN tiek grozīta atbilstoši PVN likmes izmaiņām bez atsevišķas Pušu vienošanās, par pamatu ņemot nomas maksu bez PVN, kas paliek nemainīga, un jauno nodokļa likmi.
  8. Ne vēlāk kā Līguma 3.5.punktā noteiktā termiņā NOMNIEKS apņemas uzturēt (iemaksāt) IZNOMĀTĀJA norādītā bankas kontā drošības naudu divu mēnešu nomas maksas apmērā visā Līguma darbības laikā. Iemaksātā drošības nauda kalpo kā nodrošinājums NOMNIEKA saistību pienācīgai izpildei, kas izriet no Līguma. Ja IZNOMĀTĀJS nepilda savu no Līguma izrietošo maksāšanas pienākumu, IZNOMĀTĀJAM ir tiesības segt NOMNIEKA parādu no drošības naudas, bet Nomniekam ir pienākums papildināt IZNOMĀTĀJA rīcībā esošās drošības naudas iemaksu līdz Līguma punktā augstāk noteiktās drošības naudas apmēram, iemaksājot to IZNOMĀTĀJA norādītā bankas kontā. Izbeidzoties Līguma termiņam drošības nauda tiks izmantota galīgam norēķinam par nomu un saņemtajiem komunālajiem pakalpojumiem.
  9. Nomas maksa par Ēkas lietošanu var tikt mainīta:

2.10.1. ja saskaņā ar normatīvajiem aktiem tiek no jauna ieviesti vai palielināti nodokļi vai nodevas, vai ja normatīvie akti paredz citu nomas maksa apmēru vai tās aprēķināšanas kārtību. Nomas maksas izmaiņas stājas spēkā ar dienu, kāda noteikta normatīvajos aktos;

2.10.2. pamatojoties uz patēriņa cenu indeksa (patēriņa cenu pārmaiņas pret iepriekšējā gada atbilstošo periodu jeb gada inflācijas), ko publicē par valsts statistikas organizāciju atbildīgā Latvijas Republikas iestāde (Līguma parakstīšanas dienā tā ir Latvijas Centrālā statistikas pārvalde), izmaiņām. Patēriņa cenu indeksa izmaiņu gadījumā Ēkas Nomas maksas procentuālās izmaiņas nevar pārsniegt patēriņa cenu indeksa procentuālās izmaiņas. Šajā punktā paredzētā nomas maksas pārskatīšana uzsākama ne ātrāk kā otrajā nomas gadā pēc ēkas nodošanas ekspluatācijā;

2.10.3. Puses vienojas par nomas maksas palielināšanu par 1(vienu) procentu (%) reizi gadā, sākot ar piekto nomas līguma termiņu gadu;

2.10.4. papildus Puses vienojas vienu reizi sešos gados apspriest un vienoties par nomas maksas izmaiņām, kas būtu atbilstošas Latvijas nekustamā īpašuma tirgus konjunktūras izmaiņām;

2.10.5. Ēkas nomas maksas potenciālais pieaugums stājas spēkā trīsdesmit (30) dienu laikā no dienas, kad NOMNIEKS ir saņēmis IZNOMĀTĀJA rakstisku paziņojumu. Nomas maksas palielinājums ir spēkā bez papildus vienošanās par grozījumiem Līgumā un tā pielikumos.

2.11. NOMNIEKS apņemas apmaksāt neatkarīga vērtētāja atlīdzību par vērtētāja pakalpojumiem nosacītās (minimālās) nomas maksas noteikšanai, ko Iznomātājs ir veicis pirms nomas tiesību izsoles.

1. **NOMAS LĪGUMĀ NOTEIKTIE TERMIŅI**
   1. Līgums stājas spēkā pēc tā apstiprināšanas RTU Senātā un ir spēkā 22 (divdesmit divus) gadus.
   2. Līguma termiņu var pagarināt, Pusēm rakstiski vienojoties.
   3. Puses vienojas, ka NOMNIEKAM Īpašuma pārbūves projekta izstrādes un saskaņošanas ar iznomātāju laiks un būvdarbu uzsākšanas brīdis tiek noteikts ne vēlāk kā 18 mēneši kopš nomas līguma spēkā stāšanās brīža.
   4. NOMNIEKAM ir pienākums pabeigt Īpašumā visus saskaņotos būvdarbus un nodot būvobjektu ekspluatācijā Latvijas Republikas spēkā esošajos tiesību aktos noteiktā kārtībā gan atbildīgām institūcijām, gan arī IZNOMĀTĀJAM ne vēlāk kā 36 (trīsdesmit seši) mēnešu laikā no Līguma spēkā stāšanās dienas.
   5. NOMNIEKAM ir jāuzsāk ekspluatēt Īpašumu atbilstoši Līguma 1.1.3.punktā noteiktajam mērķim ne vēlāk kā 6 (sešu) mēnešu laikā no Līguma spēkā stāšanās dienas.
   6. Puses vienojas, ka nomnieks ir tiesīgs būvdarbus uzsākt pēc tam, kad iznomātājs normatīvajos aktos noteiktajā kārtībā nodrošinājis būves tehnisko apsekošanu, tostarp būves fotofiksāciju. Būvdarbi ir pabeidzami un nododami ekspluatācijā ne vēlāk kā 36 mēnešu laikā pēc Līguma spēkā stāšanās brīža, ievērojot Līguma 3.7.punktu.
   7. Puses apņemas savstarpēju pārrunu ceļā risināt visus jautājumus, kas rodas saistībā ar Līguma 3.punkta un citu Līguma punktu izpildi. Ja kādai no Pusēm rodas objektīvi šķēršļi, lai ievērotu kādu no Līgumā noteiktajiem termiņiem vai izpildītu citus Līguma nosacījumus un tam pamatā ir apstākļi, ko Puses Līguma noslēgšanas brīdī nevarēja paredzēt, Puses vienojas, ka šādā gadījumā savstarpēju pārrunu ceļā vienosies par abu pušu interesēm atbilstošu situācijas risinājumu.
2. **NOMNIEKA TIESĪBAS UN PIENĀKUMI**
   1. Veikt Īpašuma un Īpašuma īpašnieka civiltiesiskās atbildības apdrošināšanu 15 (piecpadsmit) darbadienu laikā no Līguma spēkā stāšanās dienas un turpmāk Līguma darbības laikā ik gadu. Apdrošinot Īpašumu par Īpašuma atjaunošanas vērtību, par apdrošināšanas izmaksas saņēmēju nosakāms IZNOMĀTĀJS. Par Īpašuma īpašnieka civiltiesiskās atbildības apdrošināšanas atlīdzības saņēmēju ir nosakāms IZNOMĀTĀJS.
   2. Īpašumu izmantot tikai mērķim, kāds ir noteikts Līguma 1.1.3. punktā.
   3. Veikt visus maksājumus Līgumā noteiktā kārtībā un apmērā.
   4. Saudzīgi izturēties pret Īpašumu un Zemes gabalu, ievērojot citu, Īpašumam pieguļošo īpašumu tiesības un intereses.
   5. Viesnīcas un / vai dienesta viesnīcas darbības uzsākšanas laiks – ne vēlāk kā 6 mēneši pēc nomas līguma noslēgšanas.
   6. Par saviem līdzekļiem Līgumā noteiktajos termiņos veikt ar Īpašuma remontu (renovāciju) saistītos būvdarbus un uzturēt to labā kārtībā visā Līguma darbības laikā, pieļaujot Īpašuma dabīgo nolietojumu.
   7. NOMNIEKS pirms Līguma 1.4.punktā minēto būvdarbu uzsākšanas iesniedz IZNOMĀTĀJAM Latvijas Republikā vai citā Eiropas Savienības vai Eiropas ekonomiskās zonas dalībvalstī reģistrētas bankas vai apdrošināšanas sabiedrības, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, spēkā esošu neatsaucamu Līgumā paredzēto būvdarbu izpildes nodrošinājumu - garantiju/ apdrošināšanas polisi 10% (desmit procentu) apmērā no saskaņoto būvdarbu apjoma, bet ne mazāk kā 50 000 EUR (piecdesmit tūkstoši eiro) apmērā, ievērojot šādus noteikumus:
      1. Garantija iesniedzams kā atsevišķs dokuments;
      2. Garantija ir jābūt spēkā pirms Līguma 1.4.punktā minēto būvdarbu uzsākšanas. Līguma izpildes garantijai ir jābūt spēkā līdz būvdarbu pabeigšanai un Ēkas nodošanai ekspluatācijā;
      3. Līguma izpildes garantiju ir iespējams dalīt termiņos, taču NOMNIEKAM jānodrošina, ka ne mazāk kā 28 (divdesmit astoņas) dienas pirms garantijas beigām NOMNIEKAM jāiesniedz jauna garantija, nodrošinot līguma izpildes nodrošinājuma spēkā esamības nepārtrauktību;
      4. Puses vienojas, ka Līguma izpildes garantijā norādītā naudas summas izmaksas nosacījums ir, ja Nomnieks nomas līgumā paredzētā kārtībā un termiņā nepabeidz (vai pamet) Īpašuma remontdarbus (Līguma 3.3., 3.4., 3.5.punts) un nav vienojies ar Iznomātāju par līguma termiņa pagarinājumu.
   8. Neizdarīt ēkas rekonstrukciju vai pārbūvi, neveikt nekādus uzlabojumus, pārveidojumus vai izmaiņas inženiertehnisko tīklu un ierīču konstrukcijā bez iepriekšējas IZNOMĀTĀJA un attiecīgo valsts iestāžu vai pašvaldības un citu kompetentu iestāžu rakstiskas piekrišanas.
   9. Lietot Īpašumu atbilstoši Līgumam, tā pamatuzdevumiem un tehniskajiem noteikumiem, uzturēt nomā saņemtās Ēkas telpas sanitārajos un ugunsdrošības noteikumos paredzētajā kārtībā, stingri ievērojot Ēkas ekspluatācijas noteikumus, kā arī atbildēt par tajā atrodošos elektroiekārtu un citu inženiertehnisko tīklu un ierīču saglabāšanu, ekspluatāciju un drošības tehnikas noteikumu ievērošanu, kā arī novērst bojājumus. Avārijas gadījumā NOMNIEKS apņemas nekavējoties informēt IZNOMĀTĀJU un veikt visus iespējamos pasākumus avārijas seku novēršanai un/vai likvidācijai. Ja Ēkas daļai, kas nav iznomāta Nomniekam un var ietekmēt Nomnieka saimniecisko darbību Ēkā, nepieciešams veikt Līguma 5.2. punktā norādītos remontdarbus un IZNOMĀTĀJS tos neveic saprātīgā termiņā, tad NOMNIEKAM ir tiesības tos veikt pašam. Savukārt, IZNOMĀTĀJS par izdevumu apmēru samazina nomas maksu, bet ne vairāk kā 50% no ikmēneša nomas maksas. Ja avārijas gadījumā Ēkai nepieciešams veikt tādus darbus, kurus saskaņā ar šo Līguma punktu jāveic gan NOMNIEKAM, gan IZNOMĀTĀJAM, Puses savstarpēji rakstveidā vienojas par avārijas seku novēršanu.
   10. Būt pilnīgi materiāli atbildīgam par nomā saņemtā Īpašuma un komunikāciju uzturēšanu kārtībā un saglabāšanu, pieļaujot vienīgi dabisku to nolietošanās pakāpi.
   11. Nodot IZNOMĀTĀJAM Īpašumu ar abpusēji parakstītu aktu. Īpašumā veiktie uzlabojumi pāriet IZNOMĀTĀJA īpašumā bez atlīdzības, ja vien neiestājas Līguma 7.4.punktā minētie apstākļi
   12. Atbrīvot Īpašumu 1 (viena) mēneša laikā pēc Līguma darbības termiņa izbeigšanās vai arī no Līguma izbeigšanas brīža. Ja 1 (viena) mēneša laikā pēc Līguma darbības termiņa izbeigšanās NOMNIEKS nav atbrīvojis Īpašumu, tajā atstāto mantu Puses uzskatīs par bezsaimnieka mantu un IZNOMĀTĀJS būs tiesīgs rīkoties ar tām pēc saviem uzskatiem.
   13. Ja 1 (viena) mēneša laikā pēc Līguma darbības termiņa beigām NOMNIEKS nav atbrīvojis Īpašumu, IZNOMĀTĀJS ir tiesīgs aprēķināt un NOMNIEKS maksā līgumsodu trīskāršas mēneša nomas maksas apmērā.
   14. NOMNIEKS ir tiesīgs nodot atsevišķas telpas Īpašumā juridisku vai fizisku personu lietošanā (īrē, apakšnomā) bez iepriekšējas saskaņošanas ar IZNOMĀTĀJU. NOMNIEKS ir materiāli atbildīgs par Īpašumu visā šī Līguma darbības laikā.
   15. NOMNIEKS ir tiesīgs vienpusēji izbeigt Līgumu bez IZNOMĀTĀJA piekrišanas, neatlīdzinot IZNOMĀTĀJAM zaudējumus, ja Īpašumu nevar izmantot Līguma 1.1.3. punktā norādītajam mērķim, un Puses 3 mēnešu laikā nevar vienoties par šķēršļu novēršanu un situācijas risinājumu.
   16. Atstājot Īpašumu sakarā ar Līguma izbeigšanos vai Līguma pirmstermiņa izbeigšanu, NOMNIEKAM ir tiesības paņemt līdzi tikai viņam piederošo kustamo mantu un tikai tos Īpašuma uzlabojumus, ko var atdalīt bez Īpašuma ārējā izskata un tehniskā stāvokļa bojāšanas. NOMNIEKS, pārtraucot Līgumu pēc savas iniciatīvas, nepretendē uz veikto un IZNOMĀTĀJA atzīto lietderīgo un nepieciešamo ieguldījumu kompensācijas no IZNOMĀTĀJA puses, ja vien puses savstarpēji nevienojas par citu regulējumu.
   17. NOMNIEKS apņemas atlīdzināt zaudējumus, kas var tikt nodarīti IZNOMĀTĀJAM un ēkā esošajām trešajām personām NOMNIEKA darbinieku vai personu, t.sk., klientu, kuri atrodas izīrētajās telpās, darbības/bezdarbības dēļ.
   18. Ja NOMNIEKS kādu Ēkas vai Zemes gabala apsaimniekošanas darbu neveic vajadzīgā apmērā, kvalitātē vai savlaicīgi, IZNOMĀTĀJAM ir tiesības norādīt uz šo nepilnību; ja NOMNIEKS nereaģē uz IZNOMĀTĀJA pamatotām prasībām, tad IZNOMĀTĀJS veic attiecīgo darbu un rēķinu nosūta NOMNIEKAM apmaksai, bet NOMNIEKS to apmaksā rēķinā norādītajā kārtībā, termiņā un apjomā.
   19. NOMNIEKAM ir pienākums ņemt vērā IZNOMĀTĀJA Līguma 5.4.punktā noteiktā kārtībā izteiktus iebildumus par Projekta dokumentāciju un būvdarbu izmaksu tāmi un veikt tajos atbilstošus grozījumus. Iebildumi tiks uzskatīti par pamatotiem, ja strīdus gadījumā par tādiem tos būs atzinis Pušu izvirzīts neatkarīgs būveksperts.
   20. Gadījumā, ja īpašuma remontdarbus veiks NOMNIEKA pieaicināts būvuzņēmējs, tad NOMNIEKAM ir pienākums iekļaut Būvuzņēmuma līgumā nosacījumus, kas atļauj IZNOMĀTĀJAM piedalīties Īpašuma remontdarbu kontroles gaitā atbilstoši šī Līguma nosacījumiem. NOMNIEKAM ir pienākums iesniegt un saskaņot Būvuzņēmuma līgumu IZNOMĀTĀJAM. Jebkurā gadījumā visas izmaksas par īpašuma remontdarbiem saskaņā ar šo Līgumu, kā arī visus papildus maksājumus par veicamajiem būvdarbiem Īpašumā pilnā apmērā sedz NOMNIEKS no saviem līdzekļiem.
   21. nomniekam ir pienākums viena mēneša laikā pēc būvdarbu pabeigšanas iesniegt iznomātājam aktu par būves nodošanu ekspluatācijā, būves kadastrālās uzmērīšanas lietu, izpilddokumentāciju (drukātā un digitālā formātā), tai skaitā izpildshēmas, izpildrasējumus, segto darbu un nozīmīgo konstrukciju aktus, atbilstības sertifikātus un deklarācijas par izmantotajiem materiāliem, uzstādīto iekārtu un mehānismu garantiju apliecinājumus un tehniskās pases, lietošanas un apkopes instrukcijas, iekārtu, sistēmu testēšanas un pārbaudes aktus un protokolus, apkalpojošā personāla apmācības instrukcijas un citus izpildu dokumentus. Nomniekam ir pienākums iesniegt iznomātājam minēto izpilddokumentāciju arī tad, ja būvdarbi netiek pilnībā pabeigti un būvobjekts netiek nodots ekspluatācijā.
3. **IZNOMĀTĀJA TIESĪBAS UN PIENĀKUMI**
   1. IZNOMĀTĀJAM ir pienākums nodot NOMNIEKAM nomā Īpašumu ar nodošanas - pieņemšanas aktu, norādot tajā Ēkas un Zemes gabala stāvokli. Nodošanas – pieņemšanas aktu un kadastrālās uzmērīšanas (inventarizācijas) plāna izkopējumu paraksta abas Puses, tie ir pievienojami Līgumam kā pielikumi un ir Līguma neatņemamas sastāvdaļas.
   2. Nodrošināt Ēkas konstruktīvo elementu atbilstību normatīvo aktu un drošības prasībām, izņemot gadījumu, ja bojājumi radušies NOMNIEKA vai viņa piesaistīto būvuzņēmēju vai projektētāju neprofesionālas, tiešas, netiešas, apzinātas vai neapzinātas rīcības dēļ. Projektēšanas un būvdarbu vajadzībām, IZNOMĀTĀJAM ir pienākums nodrošināt NOMNIEKAM piekļuvi nomas objektam no IZNOMĀTĀJAM piederošajiem zemes gabaliem.
   3. Līguma termiņam beidzoties, IZNOMĀTĀJAM ir pienākums pieņemt no NOMNIEKA Īpašumu ar nodošanas - pieņemšanas aktu, un, ja Īpašuma nodošanas brīdī IZNOMĀTĀJAM nav pretenziju pret tā stāvokli, parakstīt to.
   4. IZNOMĀTĀJAM ir pienākums:
      1. ne vēlāk kā 2 (divu) kalendāro nedēļu laikā no saņemšanas brīža pārbaudīt NOMNIEKA izstrādāto un IZNOMĀTĀJAM iesniegto Projekta dokumentāciju, iebildumu gadījumā iesniedzot NOMNIEKAM rakstveida paskaidrojumus attiecībā uz saskaņojuma atteikuma iemesliem un konkrētas Projekta dokumentācijas saskaņošanai izvirzītās prasības. Ja IZNOMĀTĀJAM ir iebildumi minētajā Projekta dokumentācijā, NOMNIEKAM tie ir saistoši, un pēc iespējas īsākā termiņā, bet ne vēlāk kā vienas nedēļas laikā NOMNIEKAM ir jāiesniedz IZNOMĀTĀJAM saskaņošanai izlabota Projekta dokumentācija īpašuma remontam;
      2. ne vēlāk kā 2 (divu) kalendāro nedēļu laikā pārbaudīt būvdarbu izmaksu (NOMNIEKA ieguldījumu) tāmi, kuru NOMNIEKS sagatavojis atbilstoši Līguma 5.3.1.punktā noteiktajā kārtībā saskaņotajai Projekta dokumentācijai, pamatotu iebildumu gadījumā iesniedzot NOMNIEKAM rakstveida paskaidrojumus un konkrētas būvdarbu izmaksu tāmes saskaņošanai izvirzītās prasības.
   5. IZNOMĀTĀJAM ir tiesības iepriekš saskaņotā laikā pārbaudīt Īpašuma remontdarbus, to veikšanas atbilstību pārbūvju projektam un citai dokumentācijai un ekspluatāciju, pieaicinot NOMNIEKA pārstāvi, veikt Īpašuma vispārēju apskati saistībā ar Līguma noteikumu izpildi, kā arī veikt telpu un nepieciešamo remontu tehnisko inspekciju, ārkārtēju apstākļu gadījumā iekļūt Īpašumā bez iepriekšēja brīdinājuma.
   6. Pārtraukt Līgumu saskaņā ar Līguma noteikumiem un LR tiesību aktiem vai izmantot aizturēšanas tiesības, iepriekš sastādot aktu par Īpašumā esošo NOMNIEKA īpašumu, ja divus mēnešus pēc kārtas NOMNIEKS nav veicis ar līgumu noteiktos maksājumus pilnā apmērā un Puses nav papildus vienojušās par Līguma grozījumiem vai papildinājumiem.
   7. Pieprasīt no NOMNIEKA novērst visas tās izmaiņas un papildinājumus Īpašumā, kas ir izdarīti bez IZNOMĀTĀJA rakstveida atļaujas.
   8. IZNOMĀTĀJS nav atbildīgs par pārtraukumiem apgādē ar elektroenerģiju, gāzi, apkuri, ūdeni, sakariem tīklā, ja tie nav IZNOMĀTĀJA pārziņā.
   9. Ne vēlāk kā 10 darba dienu laikā no attiecīga NOMNIEKA pieprasījuma saņemšanas noteikt personu, kura IZNOMĀTĀJA vārdā saskaņo Īpašumā nepieciešamo būvdarbu projektēšanas uzdevumu, kā arī nepieciešamības gadījumā piedalās projektēšanas sapulcēs.
4. **GARANTIJAS**
   1. Ja NOMNIEKS pilda visas Līgumā noteiktās saistības, IZNOMĀTĀJS garantē NOMNIEKAM Īpašuma lietošanu bez traucējuma no IZNOMĀTĀJA puses.
   2. NOMNIEKS garantē, ka Īpašums tiks izmantots Līgumā noteiktajam mērķim un, ja Īpašumam NOMNIEKA vai ar viņu saistīto personu, t.sk., klientu, apmeklētāju, darbības rezultātā tiek radīti bojājumi vai postījumi, uz sava rēķina novērst bojājumus un postījumus un segt radušos zaudējumus pilnā apjomā.
   3. NOMNIEKS apņemas ievērot visus Līgumā noteiktos termiņus, kā arī Līgumā noteiktajos termiņos iesniegt IZNOMĀTĀJAM Līgumā paredzēto būvdarbu izpildes nodrošinājumu un apdrošināšanas polises.
   4. nomniekam ir pienākums būvdarbu garantijas termiņu noteikt atbilstoši būves grupai un saskaņā ar normatīvo aktu prasībām. Būvdarbu garantijai jābūt spēkā arī tad, ja nomas līgums tiek izbeigts pirms garantijas termiņa beigām, un šajā gadījumā IZNOMĀTĀJS (būves īpašnieks) ir tiesīgs vērsties pie būvuzņēmēja ar prasību novērst garantijas termiņa laikā konstatētos būvdarbu trūkumus vai defektus. Nomnieka pienākums ir pirms būvdarbu uzsākšanas iesniegt iznomātājam nomnieka un būvuzņēmēja parakstītu apliecinājumu par minēto prasību izpildi.
5. **LĪGUMA GROZĪŠANAS, PAPILDINĀŠANAS UN IZBEIGŠANAS KĀRTĪBA**
   1. Visi grozījumi un papildinājumi Līgumam ir spēkā un ir Līguma neatņemamas sastāvdaļas, ja tos parakstījušai abas Puses.
   2. Līgumu var izbeigt pirms Līguma darbības termiņa beigām Pusēm rakstveidā vienojoties.
   3. IZNOMĀTĀJS vienpusēji bez otras Puses piekrišanas var izbeigt Līgumu pirms termiņa, par ko paziņo NOMNIEKAM rakstiski, neatlīdzinot zaudējumus, ja NOMNIEKS ir pieļāvis šādus Līguma pārkāpumus un nav novērsis tos IZNOMĀTĀJA noteiktajā termiņā, kas nebūs mazāks par 15 (piecpadsmit) kalendārajām dienām, pēc IZNOMĀTĀJA rakstiska brīdinājuma saņemšanas:
      1. lieto Īpašumu neatbilstoši Līgumā noteiktajam mērķiem;
      2. apzināti vai rupjas neuzmanības dēļ pasliktina Īpašuma stāvokli;
      3. Īpašumā patvaļīgi veicis rekonstrukciju vai pārveidošanu, kas ir pretrunā ar Līgumu un normatīvo aktu prasībām;
      4. nodevis visu Īpašumu kopumā apakšnomā bez iepriekšējas IZNOMĀTĀJA rakstiskas piekrišanas;
      5. tiek pasludināts par maksātnespējīgu, vai arī ilgāk par 1 (vienu) mēnesi pēc kārtas nav veicis līgumā noteiktos maksājumus daļēji vai pilnībā;
      6. neizpilda apdrošināšanas līguma vai Līguma 4.1. punkta noteikumus;
      7. pārkāpj vai nepilda Līguma 3.3., 3.4., 3.5., 4.5., 4.6., un 4.7. punktā noteikto (izņemot, ja ir iestājušies Līguma 3.7.punktā minētie apstākļi);
      8. kā arī ja NOMNIEKA darbība, apdraud un/vai grauj IZNOMĀTĀJA prestižu, labo slavu un vārdu, ja šāds pārkāpums ir pieļauts/noticis ne vēlāk kā gada laikā pirms datuma, kad IZNOMĀTĀJS prasa Līguma pirmstermiņa izbeigšanu minētā iemesla dēļ.
      9. Augstākminētie punkti var būt pamats līguma izbeigšanai, ja tie ir atzīstami par būtiskiem Līguma pārkāpumiem saskaņā ar Eiropas līgumu tiesību principu 8:103 paragrāfu, tas ir, ja to pārkāpuma rezultātā otra puse zaudē to interesi, kas tai pastāvēja un uz ko tā varēja paļauties, noslēdzot Līgumu.
   4. IZNOMĀTĀJS vienpusēji bez NOMNIEKA piekrišanas var izbeigt Līgumu pirms termiņa, par ko paziņo NOMNIEKAM rakstiski 6 mēnešus iepriekš, ja IZNOMĀTĀJAM rodas nepieciešamība Īpašumu pašam lietot, savu, ar normatīvajiem aktiem noteiktu funkciju nodrošināšanai.
   5. NOMNIEKS ir tiesīgs vienpusēji izbeigt līgumu bez IZNOMĀTĀJA piekrišanas neatlīdzinot zaudējumus, iepriekš par to rakstveidā paziņojot IZNOMĀTĀJAM, ja:
      1. Ja IZNOMĀTĀJS ar savu rīcību (darbību vai bezdarbību) rada apstākļus, kuru dēļ Īpašumu nevar izmantot Līgumā paredzētajam mērķim;
      2. Ja Īpašumam ir trūkumi, kurus IZNOMĀTĀJS nav norādījis un kuru dēļ Īpašumu nevar izmantot līgumā paredzētajam mērķim bez papildu darbībām, izņemot gadījumu, ja trūkumi ir bijuši slēpti, par ko IZNOMĀTĀJS nevarēja zināt;
      3. Ja Puses saskaņā ar Līguma 4.9.punktu nevar vienoties par avārijas seku novēršanu Ēkā.
   6. Ja Līgums tiek izbeigts pirms termiņa, atbilstoši Līguma 7.4.punktam, tad IZNOMĀTĀJS apņemas kompensēt NOMNIEKAM tā veiktos nepieciešamos un derīgos ieguldījumus īpašumā proporcionāli izmantotajam Nomas laikam, ar nosacījumu, ka minētos ieguldījumus IZNOMĀTĀJS ir saskaņojis (akceptējis), piemērojot ieguldījumu amortizāciju, attiecīgi sadalot akceptēto veikto ieguldījumu summu 228 (divi simti divdesmit astoņās) daļās un ievērojot pagājušo nomas termiņu, kompensējot ieguldījumus par atlikušajiem, neizmantotajiem nomas mēnešiem atbilstoši LR Civillikuma normai par nepieciešamiem un derīgiem izdevumiem. Gadījumā ja nomas līgums tiek izbeigts šajā punktā noteiktajā gadījumā divu gadu laikā no Līguma spēkā stāšanās, jautājums par veikto ieguldījumu kompensāciju ir izskatāms atsevišķi, pusēm vienojoties, ievērojot reālo ieguldījumu apmēru. Strīdus gadījumā ieguldījumu apmēru nosaka pušu saskaņots pieaicināts eksperts.
6. **ĪPAŠIE NOTEIKUMI**
   1. IZNOMĀTĀJS apņemas 1 (viena) mēneša laikā pēc Līguma spēkā stāšanās apdrošināt Īpašumu. Pirms apdrošināšanas līguma noslēgšanas ar apdrošinātāju NOMNIEKS saskaņo apdrošināšanas līguma nosacījumus ar IZNOMĀTĀJU. Civiltiesiskās atbildības apdrošināšanas polisei jābūt ar atbildības limitu ne mazāku par 100 000 (viens simts tūkstoši) EUR. Ja apdrošinātājs ir veicis izmaksas pēc jebkuras no polisēm, Nomniekam nekavējoties ir jāatjauno apdrošinājuma summa.
   2. Ja iestājas apdrošināšanas gadījums, IZNOMĀTĀJAM par apdrošināšanas atlīdzību ir pienākums atjaunot īpašumu tādā stāvoklī, kāds tas bija pirms apdrošināšanas gadījuma iestāšanās. Ja tas nav iespējams vai IZNOMĀTĀJS to kādu iemeslu dēļ nevar izdarīt, IZNOMĀTĀJAM ir pienākums no apdrošināšanas atlīdzības atlīdzināt NOMNIEKAM ieguldījumus, ko NOMNIEKS ir veicis Īpašumā.
   3. NOMNIEKS apdrošina savu inventāru, iekārtas un citu mantu, kas atrodas Īpašumā.
   4. NOMNIEKS ir atbildīgs par saimnieciskās darbības riskiem un dīkstāvi Īpašumā, ja ir iestājies kāds no apdrošināšanas gadījumiem.
   5. Puses nosaka, ka Līguma darbības izbeigšanās (neatkarīgi no izbeigšanas termiņa un iemesla), nenozīmē, ka spēku zaudē tie Līguma noteikumi un nosacījumi (ieskaitot līgumsoda samaksas un ieguldījumu atlīdzināšanas pienākumu), kuri Līgumā ir paredzēti Līguma izbeigšanas gadījumam. Šie Līguma noteikumi un nosacījumi paliek NOMNIEKAM un IZNOMĀTĀJAM saistoši līdz pilnīgai to izpildei.
   6. Puses vienojas viena mēneša laikā no Līguma spēkā stāšanās parakstīt nostiprinājuma lūgumu Zemesgrāmatai un veikt visas citas darbības, kas nepieciešamas Līguma reģistrācijai Zemesgrāmatā. Visus izdevumus saistībā ar Līguma reģistrāciju un dzēšanu Zemesgrāmatā, tajā skaitā, notāra pakalpojumus, sedz NOMNIEKS. Puses apliecina, ka NOMNIEKS ir tiesīgs vienpersoniski veikt visas nepieciešamās darbības valsts pārvaldes iestādēs, tajā skaitā, zemesgrāmatu nodaļā, lai nostiprinātu nomas tiesības. viena mēneša laikā pēc Līguma 3.1.punktā noteiktā termiņa izbeigšanās NOMNIEKS un IZNOMĀTĀJS veic nepieciešamās darbības visu ierakstu, kas saistīti ar Līgumu (un tā papildinājumiem, ja tādi ir), dzēšanai no Zemesgrāmatas, kā arī piecu darba dienu laikā pēc Līguma izbeigšanās dienas paraksta nostiprinājuma lūgumu minēto ierakstu dzēšanai no Zemesgrāmatas. Ja minētie ieraksti netiek dzēsti trīs nedēļu laikā pēc Līguma izbeigšanas dienas, NOMNIEKS IZNOMĀTĀJAM maksā līgumsodu 100 EUR (viens simts eiro) apmērā par katru nokavēto dienu, ja vien ierakstu dzēšana nekavējas IZNOMĀTĀJA vai valsts institūcijas darbības vai bezdarbības dēļ.
   7. Puses vienojas, ja Līgums tiek izbeigts saskaņā ar Līguma 7.3.punktā noteikto, tad Nomnieks pilnvaro un Iznomātājs ir tiesīgs parakstīt vienpusēju nostiprinājuma lūgumu Zemesgrāmatai par atzīmes (ieraksta) par Līgumu reģistrāciju dzēšanai no Zemesgrāmatas.
   8. Puses vienojas, ka gadījumā, ja NOMNIEKS neievēro Līguma 3.4. un 3.5. punktos noteiktos termiņus, un par termiņa kavējuma iemeslu nav bijis IZNOMĀTĀJA nepamatots projekta dokumentācijas un/vai būvdarbu izmaksu tāmes saskaņošanas atteikums, IZNOMĀTĀJS ir tiesīgs izbeigt Līgumu, kā arī izmantot Līguma 4.7.punktā noteikto būvdarbu izpildes nodrošinājumu. Šādā gadījumā NOMNIEKAM nav tiesību no IZNOMĀTĀJA prasīt jebkādu zaudējumu vai izdevumu kompensāciju.
   9. Puses vienojas, ka gadījumā, ja kāds no būtiskiem NOMNIEKA sniegtajiem apliecinājumiem (kā piemēram: finanšu resursu nepieciešamajā apmērā pieejamība, Izsoles nolikumā prasītās nepieciešamās kvalifikācijas un/vai pieredzes esamība NOMNIEKAM vai tā darbiniekiem) būs izrādījies nepatiess, IZNOMĀTĀJS būs tiesīgs izbeigt Līgumu un papildus Līgumā noteiktajam pieprasīt no NOMNIEKA līgumsodu 15 000 EUR (piecpadsmit tūkstoši eiro) apmērā.
   10. Noslēdzot Līgumu, NOMNIEKS iestājas IZNOMĀTĀJA vietā visos IZNOMĀTĀJA noslēgtajos nomas līgumos par Īpašumu ar tādām pašām tiesībām, kādas minētajos nomas līgumos pielīgtas IZNOMĀTĀJAM.
   11. Katrai Pusei 10 (desmit) darba dienu laikā no saņemšanas dienas, ja Līgumā nav noteikts garāks vai īsāks termiņš, ir jāatbild uz otras Puses korespondenci, sniedzot rakstiskas atbildes par Līguma izpildes jautājumiem. Visi paziņojumi, lūgumi un cita veida saziņa saistībā ar Līgumu ir veicama rakstiski un uzskatāma par nodotu, ja piegādāta ar kurjeru vai pa pastu ierakstītā sūtījumā uz Puses – adresāta juridisko adresi, vai uz citu adresi, ko adresāts var nosaukt, paziņojot par to otrai Pusei rakstiski. Puses vienojas, ka elektroniskā pasta saziņa viena otrai ir saistoša gadījumā, ja saziņai no IZNOMĀTĀJA puses tiek izmantota elektroniskā pasta adrese [ipasumi@rtu.lv](mailto:ipasumi@rtu.lv), savukārt no NOMNIEKA puses tiek izmantota elektroniskā pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_. Paziņojums, kas nosūtīts uz attiecīgo e-pastu līdz plkst. 16-00 tiks uzskatīts par saņemtu nosūtīšanas dienā. Paziņojums, kas nosūtīts uz attiecīgo e-pastu pēc plkst. 16.00 tiks uzskatīts par saņemtu nākamajā dienā pēc nosūtīšanas dienas. Puses 5 (piecu) darba dienu laikā rakstiski informē viena otru par juridiskās adreses vai faktiskās atrašanās vietas, elektroniskās pasta adreses, bankas kontu vai citu rekvizītu maiņu.
   12. Līgums stājas spēkā pēc tā apstiprināšanas RTU Senātā.
   13. Puses vienojas, ka kontaktpersona līguma izpildē no IZNOMĀTĀJA puses ir \_\_\_\_\_\_\_\_\_\_\_\_\_\_; tālruņa Nr. \_\_\_\_\_\_\_; e-pasts: \_\_\_\_\_\_\_\_\_\_\_\_\_, no NOMNIEKA puses - \_\_\_\_\_\_\_\_\_\_\_\_\_\_\_\_; tālruņa Nr. \_\_\_\_\_\_\_; e-pasts: \_\_\_\_\_\_\_\_\_\_\_\_\_.

**9. STRĪDU ATRISINĀŠANA UN PUŠU ATBILDĪBA**

* 1. Pušu strīdi Līguma ietvaros tiek izskatīti savstarpēji vienojoties, pārrunu ceļā, bet, ja nevar vienoties - tiesas ceļā, saskaņā ar normatīvajiem aktiem.
  2. Ja NOMNIEKS pēc Līguma termiņa beigām neatbrīvo Īpašumu Līgumā noteiktā kārtībā un termiņā un starp IZNOMĀTĀJU un NOMNIEKU nav rakstiskas vienošanās pagarināt Līguma darbības laiku, tad par katru nokavēto dienu NOMNIEKS maksā līgumsodu saskaņā Līguma 4.13.punktā noteikto. Šāds nomas attiecību turpinājums nav uzskatāms par Līguma pagarinājumu.
  3. Ja NOMNIEKS kavē rēķinu apmaksas termiņus un apmērus, kas noteikti līguma 2.sadaļā “MAKSĀJUMU KĀRTĪBA” tad maksā IZNOMĀTĀJAM kavējuma procentus 0.1% apmērā no nesamaksātās summas par katru kavējuma dienu.
  4. Puses apņemas fizisko personu datus, kas tām kļūs zināmi saistībā ar Līguma izpildi, apstrādāt minimālā (tikai nepieciešamā) apjomā, lai izpildītu Līguma saistības, nenodos tos trešajām personām u.tml., izņemot Līguma 9.5.punktā minētos gadījumus, atbilstoši Eiropas un Latvijas Republikas normatīvajiem aktiem par fizisko personu datu aizsardzību.
  5. Parakstot Līgumu, Nomnieks piekrīt, ka ar mērķi nodrošināt Līguma noslēgšanu un izpildi, Nomnieka maksātspējas un kredītvēstures pārbaudi, maksājumu iekasēšanu un uzraudzību, kā arī parādu piedziņu Iznomātājam ir tiesības veikt Nomnieka datu (tai skaitā personas datu un personas identifikācijas kodu, ja Nomnieks ir fiziska persona) apstrādi (vākšanu, reģistrēšanu, ievadīšanu, glabāšanu, sakārtošanu, izmantošanu, nodošanu, dzēšanu u.c.), saņemt un nodot datus trešajām personām un to uzturētām kredītvēstures datu bāzēm un citiem pieejamiem reģistriem.

Līgums ir sastādīts uz \_ (\_\_\_\_\_\_\_) lappusēm, četros eksemplāros, katra Puse saņem vienu, viens eksemplārs – iesniegšanai zemesgrāmatā, viens – RTU Senātā. Līgumam ir \_\_\_\_ pielikumi: \_\_\_\_\_\_

**10. PUŠU REKVIZĪTI**

# IZNOMĀTĀJS: NOMNIEKS:

# Rīgas Tehniskā universitāte \_\_\_\_\_\_\_\_\_\_\_\_\_\_\_\_\_\_\_

Rīgā, Kaļķu ielā 1, LV -1658 \_\_\_\_\_\_\_\_\_\_\_\_\_\_\_\_\_\_\_\_\_\_\_

Reģistrācijas Nr. 3341000709 Vienotais reģ. Nr.\_\_\_\_\_\_\_\_\_\_\_\_\_\_

PVN Nr. 90000068977 PVN Nr. \_\_\_\_\_\_\_\_\_\_\_\_\_\_

AS Luminor banka banka:\_\_\_\_\_\_\_\_\_\_\_\_\_\_\_\_

LV51 RIKO 0002013123801 konta Nr.: \_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ I.Eriņš \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

Finanšu prorektors